Source: https://octavpelin.wordpress.com/2014/01/05/
Timestamp: 2020-08-05 13:10:09+00:00

Document:
05 | ianuarie | 2014 | Octavpelin's Weblog
DUMINICA ACEASTA ESTE AJUNUL BOBOTEZEI,ZI IN CARE SE TINE POST ASPRU SAU CHIAR NEGRU!
Duminica aceasta este Ajunul Bobotezei, zi în care se ține post aspru sau chiar negru.
Postul din ziua de 5 ianuarie este păstrat din secolele IV-VI, când catehumenii se pregăteau să primească botezul. După ce erau botezaţi, puteau să participe pentru prima dată la Liturghia credincioşilor şi să se împărtăşească, potrivit basilica.ro.
Ajunul Bobotezei face parte din categoria posturilor de o zi din cursul anului bisericesc, alături de Înălţarea Sfintei Cruci prăznuită la 14 septembrie, şi de Tăierea Capului Sfântului Ioan Botezătorul, pomenită la 29 august.
În ziua Ajunului Bobotezei se va săvârşi Liturghia Sfântului Vasile cel Mare, pentru a doua oară de la începutul anului, unită cu Vecernia Sărbătorii Botezului Domnului, după care în lăcaşurile de cult se oficiază slujba Aghesmei mari.
Slujba Agheasmei Mari se săvârşeşte atât în Ajunul Bobotezei, când se sfinţeşte apa cu care preoţii binecuvântează casele credincioşilor, cât şi în ziua Botezului Domnului, pentru credincioşii care vor duce agheasma în case şi gospodării.
Post în Ajunul Bobotezei
Duminica aceasta este Ajunul Bobotezei. Pentru a întâmpina cum se cuvinte această mare sărbătoare, credincioşii ţin post și iau Agheasmă Mare.
„Este vorba și de o ajunare duhovnicească. Oamenii se pregătesc pentru a preîntâmpina cum se poate mai bine marea sărbătoare care urmează. Astfel și înaintea sărbătorii Botezului Domnului avem o zi în care se ajunează, adică Ajunul Botezului. Aceasta este o zi de pregătire duhovnicească prin post aspru pentru a preîntâmpina sărbătoarea Botezului Domnului”, a declarat pentru TRINITAS TV Pr. Asist. Dr. Nicolae Giolu, Facultatea de Teologie Ortodoxă din Bucureşti.
Postul din ziua de 5 ianuarie este păstrat din secolele IV-VI, când catehumenii se pregăteau să primească botezul. După ce erau botezaţi, puteau să participe pentru prima dată la Liturghia credincioşilor şi să se împărtăşească.
Etichete:AJUNUL BOBOTEZEI, Politica, POST NEGRU, religie
JUDECATORUL ADRIAN TONI NEACSU DESPRE DEZINTERESUL TOTAL AL MAGISTRATILOR FATA DE ALEGERILE DIN 6 IANUARIE PENTRU NOUA CONDUCERE A CSM!,CINE VOR FI NOII SEFI AI CSM!
Judecătorul Adrian Toni Neacșu spune că dezinteresul total al magistraților față de alegerile din 6 ianuarie pentru noua conducere a CSM reprezintă rezultatul “anului negru” pentru for, “care a fost 2013″.
Adrian Toni Neacșu este convins că judecătorul de la Curtea Supremă, Adrian Bordea, va fi ales președinte al CSM, în timp ce procurorul DIICOT, George Muscalu, va obține funcția de vicepreședinte al Consiliului.
Iată ce a scris Adrian Toni Neacșu pe pagina personală de Facebook, în ziua premergătoare alegerilor pentru conducerea Consiliului Superior al Magistraturii:
“Alegerile pentru presedintia CSM de anul acesta au loc intr-un dezinteres total al magistratilor, ceea ce arata ca autoritatea si credibilitatea institutiei s-au risipit in anul negru care a fost 2013. Ii urez de pe acum succes viitorului presedinte, d-lui judecator Bordea, caruia ii doresc sa stearga cat mai repede efectele conducerii dezastruoase din 2013. Desi se incearca la disperare macar promovarea ca vicepresedinte a d-lui Gabor pentru a pastra controlul, sunt convins ca d-ul procuror Muscalu va face echipa buna cu viitorul presedinte. De data aceasta tradatorii propriilor cauze pe care le reprezinta in CSM nu vor avea fata de cine sa-si arate devotamentul“.
Etichete:ADRIAN TONI NEACSU, ALEGERI 6 IANUARIE, CINE VOR FI NOII SEFI AI CSM, CSM, MAGISTRATII DEZINTERESATI, Politica
LUJU.ro: JUDECATORUL ADRIAN BORDEA A DEMISIONAT DIN FUNCTIA DE VICEPRERSEDINTE AL CSM PENTRU A PUNE CAPAT DOMNIEI PROCURORILOR!
Judecătorul Adrian Bordea și-a depus demisia din funcţia de vicepreşedinte al Consiliului Superior al Magistraturii, pentru a împiedica numirea unui nou procuror la conducerea instituției în locul Oanei Schimdt-Hăineală, scrie luju.ro.
Plenul CSM a luat act, marți seara, de cerererea de demisie a lui Adrian Bordea, iar luju.ro transmite că prin această decizie judecătorul urmărește să evite o situație similară celei din prezent, în care CSM este condus de un procuror, și anume – Oana Schmidt-Hăineală.
Prin acțiunea sa, Adrian Bordea ar fi dejucat planurile ca CSM să fie condus în continuare de un procuror – în persoana Liei Palade, care ar fi agreată atât de Oana Hăineală, cât și de SRI. Dacă Adrian Bordea și-ar fi dus mandatul la final, ar fi însemnat ca timp de încă un an la conducerea CSM să se afle tot un procuror, dat fiind că mandatele celor două funcții de conducere au început în perioade diferite. Cei din CSM au nevoie de un judecător care să accepte funcția de vicepreședinte al instituției, mai arată luju.ro.
Precedentul Hăineală
Procedura ar fi trebuit să se desfășoare după modelul alegerilor din 4 ianuarie 2013, când judecatorul Adrian Bordea de la ÎCCJ a acceptat să candideze pentru această funcție, pentru a o „legitima” pe Oana Haineală ca președinte a Consiliului, sub motivația că numai așa se salvează instituția de la blocaj, adaugă sursa citată.
Adrian Bordea a fost ales în funcţia de vicepreşedinte al Consiliului Superior al Magistraturii în data de 26 februarie, cu 16 voturi „pentru” şi o abţinere.
Etichete:A DEMISIONAT DIN CSM, ADRIAN BORDEA, PENTRU A PUNE CAPAT DOMINEI PROCURORILOR, Politica
AMR SOMEAZA CSM: „ALEGERI PE SEST” LA CONDUCEREA ACESTEI INSTITUTII!
Luni, 6 ianuarie, vor avea loc alegeri pentru desemnarea președintelui și vicepreședintelui Consiliului Superior al Magistraturii. Cu doar câteva ore înainte ca CSM să își modifice conducerea, doar o persoană și-a anunțat candidatura oficială pentru funcția de președinte al forului. Asta în condițiile în care Asociația Magistraților din România atrăgea atenția la finalul lui 2013 asupra faptului că alegerile de la CSM nu sunt transparente și solicita Consiliului să anunțe din timp numele candidaților pentru funcțiile de conducere.
Evz.ro scrie că Judecătorul de la Înalta Curte de Casație și Justiție, Adrian Bordea, și-a anunțat sâmbătă colegii din CSM că va candida pentru funcția de președinte al forului. Anunțul a fost făcut printr-un email trimis doar colegilor din CSM, iar mesajul a fost însoțit de proiectul de management, mai scrie sursa citată.
Potrivit unor surse din cadrul Consiliului, pentru funcția de vicepreședinte al CSM și-a exprimat intenția de candida procurorul DIICOT, George Muscalu, însă el nu a făcut un anunț oficial în acest sens.
Pe ordinea de zi a ședinței plenului din 6 ianuarie se află atât alegerea noii conduceri, cât și prezentarea raportului de activitate al instituției pe anul 2013, în mandatul procurorului Oana Schmidt-Hăineală – președinte – și al judecătorului Adrian Bordea – vicepreședinte.
Vezi și: LuJu: Bordea a demisionat din CSM pentru a opri domnia procurorilor
CSM are în componență 19 membri: nouă judecători și cinci procurori – aleși de magistrați în adunările generale ale instanțelor și parchetelor și validați de Senat, doi reprezentanți ai societății civile – aleși de Senat și trei membri de drept – ministrul Justiției, președintele ÎCCJ și procurorul general al României. Mandatul membrilor aleși este de șase ani, fără posibilitatea reînvestirii.
AMR somează CSM
Asociația Magistraților din România a emis o scrisoare deschisă în atenția CSM, în ultima zi a anului 2013, în care invită instituția să dea dovadă de transparență, dar și de considerație față de magistrații pe care îi reprezintă, și să facă publice din timp candidaturile celor care vor să acceadă în 2014 la funcțiile de președinte și vicepreședinte ale forului, scrie luju.ro.
Etichete:ALEGERI PE SEST LA CONDUCEREA ACESTEI INSTITUTII, AMR, CSM, Politica
EURODEPUTATUL GERMAN ELMAR BROK,AMPRENTATORUL ROMANILOR, CLIENT LA PROSTITUATELE UCRAINIENCE SI APROPIAT DE PROCURORUL CEAUSIST MONICA GHERGHESCU MACOVEI!
Elmar Brok, amprentatorul românilor, servicii de la prostituatele ucrainience și apropiat de Monica Macovei.
Elmar Brok, neamțul care a propus amprentarea românilor în Germania, nu este ușă de biserică. Vechi europarlamentar, din 1980, creștin democratul, membru al Partidului Popular European, el a intrat în câteva scandaluri care i-au șifonat imaginea.
În cariera lui a fost ziarist în presa scrisa și radio, care l-a adus în funcția de vicepreședinte la grupul media Bertelsman. Din această poziție a făcut lobby pentru grupul german media, dar el a spus că asta e un hobby, de unde i s-a tras și porecla de hobbyst. El a fost anchetat de Parlamentul European pentru acțiunile lui, că ar fi cenzurat investigații jurnalistice în Germania.
Fosta lideră a organizației feministe FEMEN l-a acuzat, la Strasbourg, anul trecut, pe Brok, de recurgerea la serviciile unor prostituate din Ukraina. Cu ocazia unei vizite a europarlamentarului la Kiev, Organizația FEMEN a considerat ca Brok a jignit Ukraina, scrie jurnalul.
Europarlamentarul a dezmințit, dar nu a depus plângere împotriva șefei Femen. Amprentatorul de români este în același grup parlamentar cu Monica Macovei și apropiat în Germania cu soțul fostei ei asistente, parlamentar din partea creștin democraților.
Etichete:AMPRENTATORUL ROMANILOR, CLIANT LA PROSTITUATELE UCRAINIENCE SI PRIETEN CU MONICA MACOVEI, ELMAR BROK, Politica
CREATOAREA DE MODA INGRID VLASOV,FIICA PRESEDINTELUI CAMEREI DE COMERT A ROMANIEI,ARE PROBLEME DUPA CE „A UITAT”SA-SAI PLATEASCA DATORIILE PE CARE LE AVEA INCA DIN ANUL 2009!
Creatoarea de moda Ingrid Vlasov, care este si fiica presedintelui Camerei de Comert a Romaniei, are probleme dupa ce a “uitat” sa-si platesca datoriile pe care le avea inca din 2009.
Societatea Ingrid Vlasov SRL a fost actionata in judecata in 2009 de o firma de cablu care a cerut in instanta recuperarea datoriilor, iar judecatorii i-au dat castig de cauza. La acea vreme, fiica lui Mihail Vlasov, seful CCIR, declara ca nu stia ca are datorii la firma de cablu si ca angajatii ei au uitat sa plateasca, potrivit cancan.ro
Suma pe care o avea de platit creatoarea de moda in august 2009 era de 17.245, insa, un an mai tarziu, firma de cablu a actionat-o iarasi in instanta si a avut castig de cauza. “Someaza parata-debitoare sa plateasca reclamantei suma de 11.700,94 lei reprezentand chirie si suma de 839,3 lei cheltuieli de judecata”, au stabilit magistratii in 2010.
Compania de cablu a asteptat ca Ingrid Vlasov SRL sa-si plateasca datoriile, insa anii au trecut, motiv pentru care a apelat din nou la ajutorul instantei. A cerut executarea silita a firmei de care se ocupa creatoarea de moda, iar recent judecatorii au admis cererea. Astfel, firma “pastorita” de Ingrid Vlasov este executata silit pentru ca societatea de cablu sa-si recupereze datoriile, iar decizia instantei este definitiva.
Etichete:FIICA PRESEDINTELUI CCI A ROMANIEI, INGRID VLASOV, MIHAIL VLASOV, Politica, UITAT SA PLATEASCA DATORIILE DIN 2009
EVRIKA!,UN MEMBRU CSM,CRISTI DANILET „CEL CU NASHU IN SUFLET „DE ACORD CU TRAIAN BASESCU CA „JUSTITIA SA IASA VICTORIOASA CU POLITICUL”!
După ce Traian Băsescu și-a exprimat dorința pentru noul an ca Justiția să iasă învingătoare din lupta cu politicul în anul 2014, un membru al Consiliului Superior al Magistraturii întărește spusele președintelui.
Traian Băsescu a declarat, la intrarea în restaurantul unde a petrecut Revelionul, că şi-ar dori ca 2014 să fie anul în care să avem un Guvern care să fie „cinstit” cu românii, să nu-i mai mintă, iar justiţia să câştige bătălia cu politicul.
”Aş dori să avem un Guvern care să fie cinstit cu românii, să nu-i mai mintă”, a spus acesta.
Băsescu a mai spus că cel mai mult şi-ar dori ca 2014 să fie anul în care “justiţia să câştige bătălia cu politicul, pentru că în 2012 şi în 2013 politicienii au crezut că pot pune sub control justiţia”.
“E prioritate zero pentru mine”, a subliniat acesta.
„Mi-as mai dori tare mult ca 2014 sa fie un an in care sa facem un efort la nivel politic sa ne redobandim credibilitatea pe care am avut-o in 2010. Loviturile date Justitiei si statului de drept in ultimii 2 ani de actuala majoritate au diminuat mult din increderea partenerilor nostri in Romania si mi-as dori ca in 2014 acesti oameni sa inteleaga ca trebuie sa guverneze pentru statul de drept, pentru romani si nu pentru apararea celor care incalca legea”, declara Băsescu emoționat și cu ochii plini de lacrimi.
Dorințele președintelui par a fi pe cale să se îndeplinească, potrivit afirmației lui Cristi Dănileț, membru al CSM care a postat pe pagina sa de Facebook următorul mesaj: „2014 este anul Justitiei in Romania.
Respect pentru Lege, respect pentru Justitie! ”, a asigurat judecătorul.
Mesajul judecătorului a fost întâmpinat cu negativism de unii dintre prietenii săi virtuali.
„ În romania???? Hai sa fim seriosi!!! Care justitie?”, i-a replicat un utilizator, în timp ce un altul i-a cerut lui Dănileț să candideze la alegerile pentru președinția CSM .
Mandatul Oanei Hăineală expiră mâine, când sunt programate alegeri pentru noul șef al CSM. Printre candidați se află și fostul judecător ICCJ Adrian Bordea .
CSM VA AVEA UN NOU ȘEF. UN JUDEACTOR ȘI UN PROCUROR VOR LOCUL LUI HAINEALA.
Etichete:CRISTI ANILET TRAIAN BASESCU, CSM, JUSTITIA INVINGATOARE CU POLITICUL, Politica
CSM ,DE MAINE VA AVEA UN ALT SEF ,IN LOCUL OANEI HAJNAL-SCHMIDT!
Consiliul Superior al Magistraturii va avea, începând de mâine, un nou președinte după ce mandatul Oanei Schmidt Hăineală încetează mâine.
Tot mâine expiră și mandatul judecătorului Înaltei Curți de Casație și Justiție, Adrian Bordea, care și-a exprimat dorința de a candida la șefia CSM printr-un e-mail trimis colegilor odată cu proiectul managerial.
Funcția de vicepreședinte al CSM este dorită, potrivit unor surse, de către procurorul DIICOT, George Muscalu . Acesta nu și-a exprimat candidatura în mod public.
În 10 decembrie, plenul Consiliului a luat act de demisia lui Adrian Bordea din funcția de vicepreședinte începând cu 7 ianuarie 2014. Adrian Bordea a demisionat pentru a se putea alege, concomitent, președintele și vicepreședintele Consiliului, la începutul anului viitor.
Privind procedura de alegere, cele două funcţii vor fi votate de către Plenul CSM, care are în componenţă 19 membri. Dintre aceştia, doar 14 (9 judecători şi 5 procurori, aleşi de către colegii lor) au dreptul de a candida. În timpul unui mandat de conducere (care nu poate fi mai mare de un an), este obligatoriu ca una dintre cele două funcţii să fie deţinută de un judecător, iar cealaltă de un procuror. Mandatul membrilor aleşi ai CSM este de şase ani.
Etichete:ALT SEF, CSM, IN LOCUL LUI OANA HAINEALA-SCHMIDT, Politica
PE CE TEME SE BAZEAZA TRAIAN BASESCU IN ANUL ELECTORAL 2014!
Anul 2014 este unul al confruntărilor electorale. Vor avea loc două tipuri de alegeri: europarlamentare și prezidențiale.
Actorii politici își fac deja unele strategii de campanie, unele par disperate și, pe ultima sută de metri, unii politicienii fac apeluri pentru a-și stabili tabăra.
Președintele Traian Băsescu, văzut viitor premier de către cei din tabăra sa, ar putea miza pe mai multe teme de campanie, care reies din discursurile sale.
Prima temă importanță, pe care ar putea să mizeze Traian Băsescu este unirea cu Republica Moldova. O a doua temă ar putea fi revizuirea Constituției, care este urmată de regionalizare și amestecul politicului în Justiție.
Etichete:AN ELECTORAL 2014, Politica, Traian Basescu
FOSTUL MINISTRU AL TRANSPORTURILOR,TRAIAN BASESCU,CEL CARE CRITICA GUVERNUL PONTA:” 0″KILOMETRI DE AUTOSTRADA!
Traian Băsescu critică în mod repetat actuala guvernare, printre punctele des invocate de către șeful statului fiind modul în care Executivul condus de premierul Victor Ponta gestionează construcția de autostrăzi. Vorbim de Traian Băsescu, cel care a avut cinci mandate de ministru al Transporturilor, timp în care nu s-a construit niciun kilometru de autostradă și care, la acea vreme, declara că România nu are nevoie de autostrăzi.
Traian Băsescu a avut cinci mandate de ministru al Transporturilor, conform ziare.com, astfel:
– aprilie – octombrie 1991, în Guvernul Petre Roman 2;
– octombrie 1991 – noiembrie 1992, în Guvernul Theodor Stolojan;
– decembrie 1996 – februarie 1998, în Guvernul Victor Ciorbea, remaniat;
– aprilie 1998 – decembrie 1999, în Guvernul Radu Vasile;
– decembrie 1999 – iunie 2000, în Guvernul Mugur Isărescu.
Cât timp a fost ministru al Transporturilor, Traian Băsescu a declarat în repetate rânduri că România nu are nevoie de autostrăzi, ajungându-i drumurile naționale, mai scrie sursa citată.
De asemenea, cu Traian Băsescu ministru al Transporturilor, în România nu a fost inaugurat niciun kilometru de autostradă.
Într-o declaraţie din 1996, acesta a afirma că în privinţa programelor de dezvoltare a reţelei de autostrăzi, acestea “nu sunt prioritare, fără a fi însă abandonate”, scrie gandul.info.
Critici la adresa Guvernului pe tema autostrăzilor
Preşedintele Traian Băsescu s-a deplasat în luna august din 2013 pe şantierul tronsonului de autostradă Arad-Nădlac, unde lucrările erau oprite. Șeful statului a spus atunci că ceea ce se întâmplă reprezintă o “expresie şi o emblemă a neputinţei”, adică “proastă guvernare”, trăgând un semnal de alarmă către Guvern “să se trezească”.
El a mai transmis că Executivul ar fi trebuit să intervină şi să aloce bani pentru terminarea lucrărilor la autostradă, pentru că ar fi recuperat investiţia din fonduri europene, scrie Mediafax.
Într-una din desele declarații de presă din decembrie 2013, Traian Băsescu a comentat mai multe subiecte de interes, printre care și programul de autostrăzi prezentat de primul-ministru Victor Ponta.
“O ultimă observație, legat de marele program de autostrăzi pe care l-am văzut ieri. Lipsă de respect pentru populație, dar și pentru interesele României mai mare decât asta nu am văzut. România se poate lega de Europa și de țările din jurul ei prin cele trei coridoare: 4 – care pleacă de la Constanța și trebuie să iasă la Nădlac, 9 – care intră pe la Giurgiu și trebuie să iasă pe la Albița – și 7 – care-i Dunărea. Să vii să inovezi alte priorități decât acestea este o iresponsabilitate, iar dacă Ponta va persista să prezinte acest proiect nu vă ascund că nu-i voi da niciun sprijin la Bruxelles să fie aprobat. De altfel, nici nu cred că poate fi aprobat, atât timp cât coridoarele paneuropene sunt clare în România”, a spus Traian Băsescu.
Etichete:0 KM AUTOSTRADA, FOST MINISTRU AL TRANSPORTURILOR, Politica, Traian Basescu
EUROPARLAMENTARUL PSD CATALIN IVAN CONDAMNA DECLARATIILE EURODEPUTATULUI GERMAN PPE,ELMAR BROK:” CEI CARE CER AMPRENTAREA ROMANILOR TREBUIE SA SE INTOARCA IN EVUL MEDIU!”
Europarlamentarul Cătălin Ivan, condamnă declaraţiile făcute de Elmar Brok.
Eurodeputatul PPE a propus amprentarea imigranţilor pentru a putea fi identificaţi mai uşor cei care ajung în Germania doar pentru a beneficia de sistemul de asistenţă socială.
„Este extrem de îngrijorător faptul că, în Europa anului 2014, un membru al Parlamentului European poate scorni asemenea iniţiative. Cei care cer amprentarea românilor ar trebui să se întoarcă în Evul Mediu, acolo unde aparţin ca mentalitate. Condamn ferm o astfel de iniţiativă, care intră în contradicţie flagrantă cu valorile europene în care credem cu toţii şi pe care trebuie să le apărăm cu orice preţ”, declară Cătălin Ivan, într-un comunicat de presă remis sâmbătă AGERPRES.
Cătălin Ivan le cere europarlamentarilor din PDL să ia atitudine faţă de Elmar Brok.
„Fac un apel către toţi eurodeputaţii PDL să nu închidă ochii la aceste provocări şi să ia cât mai repede atitudine faţă de colegul lor din PPE, Elmar Brok. Acum este momentul să arate tuturor interesele cui le apără în Parlamentul European: interesele românilor sau interesele lor de grup. În faţa unor asemenea iniţiative deplasate, mă întreb la ce îi ajută pe români faptul că Băsescu nu ratează nicio ocazie de a participa la întâlnirile PPE”, conchide Ivan
Etichete:AMPRENTAREA ROMANILOR, CATALIN IVAN, CONDAMNA DECLARATIILE GERMANULUI ELMAR BROK, IN EVUL MEDIU, Politica, PPE
LANA DEL REY – RIDE!
ELLA EYRE – DEEPER!
JAMES ARTHUR – IMPOSSIBLE!
JOHN MAMANN ft. KIKA – LOVE LIFE!
"Vremuri grele": Povestea micronațiunii din Australia care a renunțat la secesiune din cauza pandemiei
Toate țările sunt țări "virtuale", potrivit lui Vít Jedlička, președintele Liberlandului (o micronațiune declarată pe malul Dunării la granița dintre Serbia și Croația), dar numărul acestora este de astăzi cu unul mai puțin, relatează The Guardian.
FC Rapid, formația care activează în Liga 2, nu va mai avea dreptul de folosință al siglei, conform unei decizii a Tribunalului București.
Federația Sindicatelor GAZ-Romania, organizație care reprezintă interesele salariaților din industria gazului - angajați ai companiilor Transgaz, Romgaz, E-ON și Engie, ia act de sesizarea Sindicatului Transport Gaz și dezaprobă total opiniile lansate recent în spațiul public de diferite persoane și organizații, cu referire la o așa-zisă lipsă de utilitate a […]
Aproape o treime din populație afgană, respectiv zece milioane de oameni, a fost infectată cu noul coronavirus, potrivit unui studiu al ministerului Sănătății publicat joi și citat de AFP.
3.059.778 hits video
„Să protejăm brutele”, noul program guvernamental Iohannis-PNL! octavpelin.wordpress.com/2020/08/05/sa-… 2 hours ago
CUM AR FI ,ROMANE! octavpelin.wordpress.com/2020/08/05/cum… 2 hours ago
Nu poți lua libertatea cuiva fără să ți-o pierzi pe a ta! octavpelin.wordpress.com/2020/08/05/nu-… 2 hours ago
România din ce în ce mai puțin educată justitiarul.ro/romania-din-ce… 2 hours ago
România din ce în ce mai puțin educată! octavpelin.wordpress.com/2020/08/05/rom… 2 hours ago
Predoiu, făcut total de rușine de lumea interlopă! Demisia s-ar impune! octavpelin.wordpress.com/2020/08/05/pre… 3 hours ago

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM

 CSM 
 CSM 
 ICCJ 

CSM 

CSM 
 CSM 
 CSM 
 CSM